Aarhuus Stifts-Tidende, 1847-08-04
Nedenstaaende vil istedetfor al anden Anbefaling tjene som Beviis for Virksomheden af vore forbedrede Rheumatismus=Afledere, og bemærke vi kun endnu, at vi lade Aflederne hurtigst og billigst muligt forfærdige i alle de Former, som maatte ønskes. Wilh. Mayer & Comp. i Breslau. Atteste "Den af Deres Velbyrdighed erholdte og 2 1/2 Maaned efter hinanden paa mig selv anvendte Mayerske Rheumatismus=Afleder har næsten ganske befriet mig for et Onde, hvilket opstod ifølge et Fald i Krigen 1813, men som siden 1830 var forbunden med saa heftigt rasende, trækkende Smerter, at jeg hver Vinter og selv om Sommeren, ved Veirskifte, Dag og Nat har lidt usigelig meget, forstyrret min og Mines Livsglæde, brugt en Mængde Lægemidler uden Nytte, og endog efter 5 Badereiser stedse kun har funden ubetydelig og kortvarig Lindring. Fra dette Onde blev jeg, efter at jeg for 2 1/2 Maaneder siden af Fortvivlelse tog min Tilflugt til de Mayerske Rheumatismus=Afledere, om end ikke ganske og for stedse, saa dog i den Grad befriet, at jeg gjerne mit hele Liv igjennem vil taale de sjeldne og yderst ubetydelige Fornemmelser af samme, samt uafbrudt vil betjene mig af disse Amuletter, og velsigne den Time, jeg tog min Tilflugt til dem. Dette bevidner jeg gjerne overeensstemmende med Sandheden, og staaer det Dem frit for at benytte disse Linier aldeles efter eget Behag." Grunberg, i Februar 1847. Dr. Steuer, kongelig Amtsphysicus. Hr. Boghandler Fr. Weiss hersteds. Mærk vel! Parcellen af Skjersøe, Godthaab kaldet, er endnu at faae tilkjøbs. Gaardens Hartkorn er 3 1/2 Tønder Ager og Eng, med et Areal af over 200 Tønder Land g. M., gode og uopskjærlige Tørvemoser, en stor Deel Kjærjorder opdyrket og Sæden staaer fortrinlig. Til Marken ligger en stor og fiskeriig Sø, hvor der er Overflødighed af Rortag. Kreaturholdet er 6 Heste, 13 Fæhøveder, hvilket Antal meget kan udvides, ligesom og 200 Faar kunne holdes. Al den nedlagte Sæd er circa 37 Tønder. De paa denne Eiendom reflecterende Lysthavende ville personlig eller ved portofrie Breve behage at henvende sig til undertegnede Eier. Godthaab pr. Ebeltoft, den 14de Juli 1847. R. Horn. Fordeelagtig Eiendom. En fortrinlig Veirmølle, beliggende ved en Landevei, kun 1/2 Miil fra en af de største Kjøbstæder paa Jyllands Østkyst, med en Gaards Jorder af saa udmærket Beskaffenhed, at de give 14 a 15 Fold Hvede, Rug og Byg, er, samlet eller separat, at erholde tilkjøbs paa billige Vilkaar. Møllen, hvis Skyldsætning er noget over 2 Tdr., er i god Stand, har god Søgning og fordeelagtig Afsætning af Meel og Gryn i den nærliggende Kjøbstad. Gaardens Jorder, der ere forsynede med gode, ved Møllen beliggende, Bygninger, have c. 8 1/2 Tde nyt Matr. Hartkorn fri Hovedgaardstaxt, og dertil avles 60 a 70 Læs Engho aarlig. Nærmere Oplysninger kunne erholdes i Kjøbenhavn hos Hr. Cancelliraad Ussing. Chef for 3die Secretariat under Magistraten, og i Randers hos Procurator Olsen. Undertegnede agter underhaanden at bortsælge min Eiendoms=Gaard i Boes By, Dover Sogn, en Miil fra Skanderborg; den staaer for nyt Hartkorn 3 Tdr. 1 Skp. Alb., med indkjøbt Konge- og Kirketiende. Gaarden kan modtages strax med sin Grøde, dens aarlige Udsæd er 12 a 13 Tdr. Rug, 5 a 6 Tdr. Byg, 12 a 13 Tdr. Havre, 2 a 3 Tdr. Boghvede. Der kan aarlig forres og græsses 14 Fækreaturer, 24 Faar, og drives med 4 Heste. Der avles aarlig mellem 30 og 40 Læs Engho, og overflødig Tørvejord haves, ligesom og en god Skov paa omtrent 16 Tdr. Land, der staaer i god Grøde. Ved den yderste Ende af Lodden haves Kalkmergel og midt i Lodden Leermergel paa et meget beqvemt Sted. Gaarden kan kjøbes med eller uden Besætning, naar derom accorderes med Eieren. Poul Jørgensen i Boes.